સિગરેટના કશ મારી તેના ધુમાડાના ગોટા છોડતા અર્જુને ફરી એને યાદ કરવા માંડી. કોણ જાણે કેમ એની માંજરી આંખોમાં અર્જુને એવું તો શું જોયું જે એ આ હદે જઇ પહોંચ્યો. સામે થઈને એ ભાગ્યે જ કોઈ છોકરી જોડે વાત કરતો, અને કાનજી જે ત્રણ છોકરીઓની વાત કરતો હતો એ ત્રણેયને અર્જુનમાં સામેથી રસ પડતો હતો. અને પડે પણ કેમ નહીં ! કસાયેલું જીમ ટૉન્ડ શરીર, આકર્ષક દેખાવ, સોફિસ્ટિકેટેડ પર્સનાલિટી અને એ બધાથી ઉપર, અમીર બાપનું એકમાત્ર સંતાન ! આ બધા સામે એનું અડધું છોડેલું એન્જીનિયરિંગ અવગણી શકાય, અર્જૂનનું પોતે પણ એવું જ માનવું હતો !